Քաղաքապետարանի նոր շենքի, կարելի է ասել, ամենից յուրօրինակ զարդը 47 մետր բարձրություն ունեցող աշտարակ-դիտահարթակն է, որի վերնամասում պատկերված են դափնեծառ, թռչուններ, նռներ, եւ քարակերտ այդ "կենսուրախ միջավայրում" մեծ տառերով գրված է՝ Երեւան։ Հետագայում աշտարակի վրա նաեւ ժամացույց է լինելու։ Իսկ շենքի ճակատային մասում, 12 սյուների վրա գրված են հայոց բոլոր մայրաքաղաքների անունները՝ համառոտ պատմական տեղեկանքով։ Վերջինը նշված է Երեւանը, որ ճարտարապետի համոզմամբ պետք է լինի «մեր մշտական ու մնայուն մայրաքաղաքը»։